กฎกระทรวง ฉบับที่ 4 (พ.ศ. 2498) ออกตามความในพระราชบัญญัติ กองอาสารักษาดินแดน พ.ศ. 2497
กฎกระทรวง
กฎกระทรวง
ฉบับที่ ๔ (พ.ศ. ๒๔๙๘)
ออกตามความในพระราชบัญญัติกองอาสารักษาดินแดน
พ.ศ. ๒๔๙๗[๑]
 

อาศัยอำนาจตามความในมาตรา ๒๐ และมาตรา ๓๐ แห่งพระราชบัญญัติกองอาสารักษาดินแดน
พ.ศ. ๒๔๙๗ รัฐมนตรีว่าการกระทรวงมหาดไทย ออกกฎกระทรวงไว้ ดังต่อไปนี้

ให้ยกเลิกความในข้อ ๒ แห่งกฎกระทรวง (พ.ศ. ๒๔๙๗)
ออกตามความในพระราชบัญญัติกองอาสารักษาดินแดน พ.ศ. ๒๔๙๗ และให้ใช้ความต่อไปนี้แทน
ข้อ ๒
ธงประจำกองกองอาสารักษาดินแดนภาค มีลักษณะและสัณฐานเหมือนข้อ ๑
แต่ด้านหน้าของธงให้มีชื่อภาคเป็นตัวอักษรและตัวเลขสีเหลือง ต่อจากคำว่า กองอาสารักษาดินแดน
ธงประจำกองกองอาสารักษาดินแดนจังหวัด
มีลักษณะและสัณฐานเหมือนธงประจำกองกองอาสารักษาดินแดนภาค
แต่ด้านหน้าของธงให้มีชื่อจังหวัดเป็นตัวอักษรสีเหลือง ใต้ชื่อกองอาสารักษาดินแดนภาค


ให้ไว้ ณ วันที่ ๑๗ มิถุนายน พ.ศ. ๒๔๙๘
พลเรือโท สุนาวินวิวัฒ
รัฐมนตรีว่าการกระทรวงมหาดไทย

หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากกฎกระทรวง (พ.ศ.
๒๔๙๗) ออกตามความในพระราชบัญญัติกองอาสารักษาดินแดน พ.ศ. ๒๔๙๗ ได้กำหนดให้มีเฉพาะธงประจำกองอาสารักษาดินแดนและธงประจำกอง
กองอาสารักษาดินแดนจังหวัด มิได้กำหนดให้มีธงประจำกองสำหรับภาคด้วย
จึงเป็นการสมควรที่จะได้แก้ไขเพิ่มเติมกฎกระทรวงให้มีธงประจำกองสำหรับภาค
เพื่อเป็นศักดิ์ศรีและเป็นมิ่งขวัญของแต่ละภาค




















จุฑามาศ/ปรับปรุง
๒๔ สิงหาคม ๒๕๕๘






[๑] ราชกิจจานุเบกษา
เล่ม ๗๒/ตอนที่ ๔๖/ฉบับพิเศษ หน้า ๑/๒๑ มิถุนายน ๒๔๙๘